
ΘΕΜΑ: “Πρόσκληση εκπαιδευτικών Δευτεροβάθμιας Εκπαίδευσης για υποβολή αιτήσεων απόσπασης σε υ π η ρ ε σ ί ε ς και φ ο ρ ε ί ς αρμοδιότητας του Υπουργείου Παιδείας, Έρευνας και Θρησκευμάτων για το σχολικό έτος 2018-2019” 

Από τη Διεύθυνση Δευτεροβάθμιας Εκπαίδευσης Μαγνησίας ανακοινώνεται ότι έχει εκδοθεί η εγκύκλιος αποσπάσεων εκπαιδευτικών σε υ π η ρ ε σ ί ε ς και φ ο ρ ε ί ς αρμοδιότητας του Υπουργείου Παιδείας, Έρευνας και Θρησκευμάτων για το σχολικό έτος 2018-2019, σύμφωνα με την οποία καλούνται οι εκπαιδευτικοί Β/θμιας Εκπαίδευσης οι οποίοι επιθυμούν να αποσπασθούν στο Υπουργείο Παιδείας, Έρευνας και Θρησκευμάτων (Γενική Γραμματεία ΥΠ.Π.Ε.Θ., Γενική Γραμματεία Θρησκευμάτων, Γενική Γραμματεία Έρευνας και Τεχνολογίας και Γενική Γραμματεία Νέας Γενιάς και Δια Βίου Μάθησης), στις Περιφερειακές Διευθύνσεις Εκπαίδευσης, στις Διευθύνσεις Πρωτοβάθμιας και Δευτεροβάθμιας Εκπαίδευσης, στις ανεξάρτητες ή αποκεντρωμένες υπηρεσίες και σε εποπτευόμενα νομικά πρόσωπα δημοσίου και ιδιωτικού δικαίου και να προσφέρουν υπηρεσία κατά το σχολικό έτος 2018-19, να υποβάλουν αίτηση με τα απαραίτητα δικαιολογητικά.

Οι αιτήσεις υποβάλλονται, από 28-03-2018 μέχρι και 10-04-2018 και ώρα 15:00   μέσω του Online Ολοκληρωμένου Πληροφοριακού Συστήματος Διαχείρισης Προσωπικού Πρωτοβάθμιας και Δευτεροβάθμιας Εκπαίδευσης (ΟΠΣΥΔ) του ΥΠ.Π.Ε.Θ. (ιστοσελίδα: https://opsyd.sch.gr/) με τον τρόπο που ορίζεται στo Κεφάλαιο Γ’ της εγκυκλίου αποσπάσεων σε φορείς η οποία έχει αποσταλεί ηλεκτρονικά σε όλα τα σχολεία Β/θμιας Εκπαίδευσης Μαγνησίας. 
Η παραπάνω προθεσμία είναι αποκλειστική. Παρακαλούμε όλους τους εκπαιδευτικούς που θα κάνουν αιτήσεις για απόσπαση σε φορέα να διαβάσουν προσεκτικά την εγκύκλιο καθώς μετά την οριστικοποίηση της αίτησής τους δεν υπάρχει ΚΑΜΙΑ δυνατότητα επέμβασης στην αίτηση ούτε από τους ίδιους ούτε από τις Διευθύνσεις.
 Ιδιαίτερα τονίζουμε 
Α) Πριν την πρώτη υποβολή αίτησης απόσπασης, οι εκπαιδευτικοί θα πρέπει να εγγραφούν στο  ΟΠΣΥΔ (https://opsyd.sch.gr), ώστε να αποκτήσουν όνομα χρήστη και κωδικό πρόσβασης στις ηλεκτρονικές υπηρεσίες του. Οδηγίες για την εγγραφή και για την ηλεκτρονική υποβολή αίτησης απόσπασης περιγράφονται στο εγχειρίδιο χρήσης στη ίδια ηλεκτρονική διεύθυνση. Εάν οι εκπαιδευτικοί έχουν κάνει την προηγούμενη χρονιά αίτηση απόσπασης έχουν αποκτήσει ήδη κωδικούς τους οποίους θα χρησιμοποιήσουν.
Β) Οι εκπαιδευτικοί, υποβάλλοντας την αίτηση και πριν την «Οριστική Καταχώριση», πρέπει να μεταφορτώνουν/«ανεβάζουν» (upload) τα δικαιολογητικά στην αίτησή τους σε ένα (1) αρχείο zip ή pdf μέχρι 10 ΜΒ, με ανάλυση σάρωσης 200 ή 300 dpi σε ασπρόμαυρο. Σε περίπτωση που υπάρχει υπέρβαση του ανωτέρω ορίου, λόγω πληθώρας δικαιολογητικών, δύναται να γίνει αποστολή συμπληρωματικών δικαιολογητικών στις Δ/νσεις Εκπαίδευσης που ανήκουν οργανικά οι εκπαιδευτικοί με μήνυμα ηλεκτρονικού ταχυδρομείου στο οποίο θα αναφέρεται το ονοματεπώνυμό τους, ο αριθμός πρωτοκόλλου της αίτησης. Τα ανωτέρω θα μνημονεύονται και στις παρατηρήσεις της ηλεκτρονικής αίτησης. 
Η διεύθυνση ηλεκτρονικού ταχυδρομείου που θα αποσταλούν όσα δικαιολογητικά δεν δύναται να μεταφορτωθούν είναι: pysde@dide.mag.sch.gr
Παρακαλούμε να ενημερωθούν  ενυπόγραφα  όλοι οι εκπαιδευτικοί που υπηρετούν στο σχολείο σας.

